[image: ]
Nafarroako Gobernuko Etxebizitzako, Gazteriako eta Migrazio Politiketako kontseilariak hauxe jakinarazten du, Unión del Pueblo Navarro (UPN) talde parlamentarioari atxikitako foru-parlamentari Cristina López Mañero andreak idatziz erantzuteko eginiko galderari loturik (11-26/PES-00040):
Migrazio Politiketako Zuzendaritza Nagusia zerbitzuak indartzen ari da, laster eginen den migratzaileen ezohiko erregulazioa errazteko, honako ekintza hauen bitartez:
– Ezohiko erregularizazio prozedurari heltzeko moduan dauden eta administrazio-egoera irregularra duten pertsonen arretarako berariazko zerbitzua ezartzeko azterketa. Zerbitzua aldi zehatz batez eginen da. Une honetan aztertzeko eta planifikatzeko aldian dago.
– Erregularizazio prozesuari buruzko informazioa eguneratzea. Migrazioen Estatuko idazkaritzak ematen duen informazioaren aurrerapena oinarri hartuta, zenbait hedabidetan (Nafarroa webgunea, sare sozialak, posta elektronikoa eta entitateen kontaktua) informazio egiazkoa eta egiaztatua zabalduz.
– Erregularizazio prozesuari buruzko online informazio-saioak egitea, hauentzat:
· Entitate sozialak; toki-entitateak; migratzaileen elkarteak eta Nafarroako Gobernuaren zerbitzuak.
· Aurreikusitako saio kopurua: 2 saio entitate tipologiaren arabera.
– Erregularizazio prozesuari buruzko aurrez aurreko informazio-saioak egitea migratzaileentzat.
· Aurreikusitako saio kopurua: 4 saio Nafarroako geografiako zenbait tokitan.
Hori guztia jakinarazten dizut, Nafarroako Parlamentuko Erregelamenduaren 215. artikuluan xedatzen duena betez.
Iruñean, 2026ko martxoaren 2an
Hirugarren lehendakariorde eta Etxebizitzako, Gazteriako eta Migrazio Politiketako kontseilaria: Begoña Alfaro García

